Ivan Garcia: ‘Els roqueteros i roqueteres s’han de creure que Roquetes és la capital dels Ports’
Ivan Garcia, flamant alcalde de Roquetes, vol convertir la ciutat en l’entrada principal dels Ports de Tortosa-Beseit, tot aprofitant la seva geolocalització i altres potencials com la Via Verda de la Val de Zafán o el seu pàrquing d’autocaravanes, construït l’any passat. El parc natural va assolir una xifra rècord de visitants durant l’any 2020, 285.000 persones, i ara aquesta ciutat, situada als peus del massís, n’hi vol treure encara més profit. És per això que treballaran diu, en la gestió turística de l’Observatori de l’Ebre. Ho faran a partir de Fons Next Generation i també de diferents actuacions finançades per la Diputació de Tarragona, com el condicionament de la carretera Reguers o la construcció d’una rotonda a la Urbanització Els Pilans. Garcia afirma que Roquetes té tot el necessari per a assolir aquesta fita, només cal, en paraules literals del batlle, ‘que tots els habitants s’ho creguin’.